A dalverseny első éveiben nem vonatkozott semmilyen szabályozás a nyelvhasználatra. 1966-tól az EBU bevezette azt a szabályt, hogy mindegyik dalt az adott ország egyik hivatalos nyelvén kell előadni, vagyis Jugoszlávia indulóinak szerb, horvát, szlovén, macedón, magyar vagy albán nyelven. Ezt a szabályt 1973 és 1976 között rövid időre eltörölték, de ők ekkor is saját nyelvű dalokkal neveztek.